**Интегративна настава**

**Припрема**

**Разред: комбинација шестог разреда и групе радне терапије** ШОСО „Вукашин Марковић“

**Тема: Јесен у мом крају**

**Наставни предмети: српски језик, техничко образовање, географија, историја, математика, биологија, грађанско васпитање, музикчко васпитање, практичан рад.**

**Српски језик: Описујемо околину школе, вежбе у усменом изражавању; именујемо институције**

**Техничко образовање: прелажење улице, саобраћајни знаци, понашање у саобраћају**

**Географија: проналажење симбола на карти града испред Прве крагујевачке гимназије,**

**Историја: Подсећање на знамените историјске личности, објекте (театар, споменик Јоакиму Вујићу, Вуку Караџићу, Прва крагујевачка гимназија, Народни музеј, Амиџин конак) и догађаје (Шумарице 1941.)**

**Математика: посматрање мерења воћа на пијаци и плаћање (вредност новца, кусур), паковање воћа различите тежине у одређену торбу (маса и запремина на конкретном нивоу): сецкање воћа (делови и целина), стављање у тегле (запремина), сипање шећера кашиком (одбројавање) и наливање водом (запремина и количина)**

**Биологија: промене у природи у јесен, посматрање околине, препознавање и именовање воћа и поврћа на пијаци, упознавање са гљивама (учење новог)**

**Грађанско васпитање: Лепо понашање на јавним местима.**

**Музичко васпитање: искуство које имамо са посетом ученика музичке школе и концертом, где се налати музичка школа, Песме о јесени...**

**Практичан рад: Одабир и куповина воћа, прање, прављење компота и дегустација.**

**Наставне методе: Монолошка, дијалошка, демонстративна, метода излагања**

**Наставна средства: очигледна (споменици, музеји, институције, воће, поврће...) тегле, даске за сецкање, ножеви, шећер, вода, посуде.**

**Место: амбијентална средина**

**Облици рада: индивидуални, групни, у пару, фронтални, практични**

**Специјални облик наставе: Интегративно учење (Повезивање наставе у јединствену тематску целину обухватањем више предмета)**

**Час смо организовали у три дана: првог дана 180 минута, другог дана 90 минута и трећег дана 30 минута**

**Начин реалзизације:**

Припрема за полазак, прављење ученичких парова, колоне.

Подсећање на правила понашања и кретања уз расподелу наставника. Активност траје током читаве шетње и подразумева постављање питања која се односе на објекте у непосредној околини. „Ко зна да ми каже шта је ово? Апотека. Како то знате? Има знак, крст. Има и змија, смук и то је ознака за апотеку. А шта се ради у апотеци? Купују лекови. А шта је ово? Болница. Добро, то је Дом здравља. Ко ту ради? Ту раде доктори. Шта раде доктори, идеш код њих кад се разболиш и дају ињекцију, прича се о касарни, па се хода марширајући, спомињање музичке школе и активности коју смо са ученицима музичке школе реализовали и песма *Јесен у мом сокаку*; Књажевско српски театар, споменик Јоакиму Вујићу, Прва крагујевачка гимназија, Народни музеј, Амиџин конака, Конак кнезу Михаилу и пристизање на пијацу. Пролазећи кроз пијацу, препознавали смо разне јесење плодове: воће, поврће, печурке, причали о намени, срели неке познате и непознате људе, јавили на телефон, одабрали где ћемо да купимо воће, плашили се осица, изабрали, измерили, купили и спаковали грожђе у колица. Наставили даље, одабрали брескве, спаковали у кесу, платили, добили на дар јабуке и спаковали у колица за пијац. Напустили пијацу, и нашли се пред мапом града, где је један ученик одмах препознао симбол споменика у Шумарицама, прокоментарисао да смо ту били али и шта се давно десило у Шумарицама. Потом смо на мапи града одредили где се налазимо, проналазили симболе а затим и зграде уживо, Прву крагујевачку гимназију, позориште, Саборну цркву. На том платоу се налази и један споменик. На питање ко је то, одговор је да се ради о Вуку Караџићу као и да је он написао азбуку. А онда су ученици наставили са коментарима да се поред споменика налази и кафана и да можемо ту да свратимо, уз свеопшти смех. Полако се вратисмо у школу са купљеним намирницама. (3 сата)

Наредног дана смо прали воће, обрали зрна грожђа и користећи прибор (даске за сечење, вангле, ножиће и тегле) сецкали воће и паковали у тегле. Ученици су потом у тегле са воћем додавали воду и шећер. Ученици су поспремили учионицу у којој смо радили, потом водом опрали коришћен прибор. Компот је скуван у кући наставника дефектолога. Активност је трајала око 90 минута.

Трећег дана смо уживали у компоту и дружењу. Ученици су са осмехом сипали и послуживали једни друге, али су уживали и у конзумирању компота. Тражио се додатак. Није изостала ни шала ни присећање да је на реду да се иде у кафану, уз свеопшти смех. Активност је трајала око 30

Евалуација се огледа у жељи ученика да поново имамо неку сличну активност.

Активност реализовали наставници дефектолози:

мр Маријана Јовановић Чабрић

Анкица Јовановић

ШОСО „Вукашин Марковић“, Крагујевац